A BIZOTTSÁG HATÁROZATA
(2004. június 21.)
a 2001/881/EK határozatnak a harmadik országból behozott állatok és állati termékek állat-egészségügyi ellenőrzésére jóváhagyott állat-egészségügyi határállomások jegyzékének tekintetében történő módosításáról
(Az értesítés a B(2004) 2185. számú dokumentummal történt)
(EGT vonatkozású szöveg)
(2004/517/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a harmadik országokból a Közösségbe érkező termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (1) és különösen annak 6. cikke (2) bekezdésére,
tekintettel a harmadik országokból a Közösségbe érkező állatok állat-egészségügyi ellenőrzésének megszervezésére irányadó elvek megállapításáról és a 89/662/EGK, a 90/425/EGK és a 90/675/EGK irányelv módosításáról szóló, 1991. július 15-i 91/496/EGK tanácsi irányelvre (2) és különösen annak 6. cikke (4) bekezdésére,
mivel:
(1)
A harmadik országból behozott állatok és állati termékek állat-egészségügyi ellenőrzésére jóváhagyott állat-egészségügyi határállomások jegyzékének összeállításáról, valamint a Bizottság szakértői által végzendő ellenőrzésekre vonatkozó részletes szabályok naprakésszé tételéről szóló, 2001. december 7-i 2001/881/EK határozatot (3) naprakésszé kell tenni különösen az egyes tagállamokban végbement fejlődések, illetve a Bizottság által végzett ellenőrzések figyelembevételével.
(2)
A szlovén hatóságok kérelmére és a Bizottság ellenőrzését követően egy további, a koperi kikötőben található állat-egészségügyi határállomást kell felvenni a jegyzékbe.
(3)
A lett hatóságok kérelmére és a Bizottság ellenőrzését követően egy további, Grebnevában található állat-egészségügyi határállomást kell felvenni a jegyzékbe.
(4)
A 2001/881/EK határozatot az állat-egészségügyi határállomások vonatkozásában Ciprus, a Cseh Köztársaság, Észtország, Lengyelország, Lettország, Litvánia, Magyarország, Málta, Szlovákia és Szlovénia csatlakozására tekintettel módosító 2004/469/EK bizottsági határozat a németországi jegyzékről helytelenül levette a müncheni állat-egészségügyi határállomást, és e határozat keretében meg kell teremteni ezen tárgyi tévedés orvoslásának lehetőségét.
(5)
Az e határozatban előírt intézkedések összhangban állnak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2001/881/EK határozathoz fűzött mellékletben a következő bejegyzés kerül bevezetésre a szlovéniai állat-egészségügyi határállomások jegyzékébe:
1
2
3
4
5
6
„Koper
2600399
P
HC, NHC-T(CH), NHC-NT”
2. cikk
A 2001/881/EK határozathoz fűzött mellékletben a következő bejegyzés kerül bevezetésre a lettországi állat-egészségügyi határállomások jegyzékébe:
1
2
3
4
5
6
„Grebneva
2972199
R
HC-T, NHC-T(CH), NHC-NT”
3. cikk
A 2001/881/EK határozathoz fűzött mellékletben a következő bejegyzés kerül újbóli bevezetésre a németországi állat-egészségügyi határállomások jegyzékébe:
1
2
3
4
5
6
„München
0149699
A
HC(2), NHC(2)
O”
4. cikk
Ennek a határozatnak a tagállamok a címzettjei.
Kelt Brüsszelben, 2004. június 21-én.